Marius Grigonis

Marius Grigonis (g. 1994 m. balandžio 26 d. Kaune) – Lietuvos krepšininkas.

Baigė Kauno jėzuitų gimnaziją.Jonas Miklovas. Tik duokite jam kamuolį – Grigonio lyderystė vainikavo kiečiausią sezono mačą, basketnews.lt, 2020-12-24. Ketverius metus treniravosi „Žalgirio“ sporto mokykloje, su kuria varžėsi Nacionalinėje krepšinio lygoje, 2012 ir 2013 m. užėmė 3 vietą lygoje ir buvo komandos lyderis.

2013 m. gegužės 15 d. Marius Grigonis VTB lygos varžybose prieš „Nižnyj Novgorod“ klubą debiutavo pagrindinėje „Žalgirio“ komandoje. 2013–2014 m. sezone buvo paskolintas į Ispanijos antrosios lygos komandą Hueskos „Peñas“. Kitais metais sudarė sutartį su ACB lygos klubu iš Manresos „La Bruixa d‘Or“. Po poros sezonų perėjo į Tenerifės „Iberostar“, su kuria 2017 m. laimėjo FIBA Čempionų lygą ir tapo finalo ketverto MVP. 2017–2018 m. sezoną praleido Berlyno ALBA klube.

2018 m. liepos 3 d. pasirašė trejų metų sutartį su Kauno „Žalgirio“ klubu. 2019 m. lapkritį patyrė traumą ir iškrito iki pat sezono pabaigos. 2020 m. M. Grigonis pratęsė sutartį su „Žalgiriu“ ir 2020–2021 m. „Eurolygos“ sezone tapo komandos lyderiu (13,4 taško per rungtynes Eurolygoje ir 12,9 LKL), tapo spalio mėnesio MVP.

2021 m. birželio viduryje pasirašė trejų metų sutartį su Rusijos Maskvos „CSKA“ klubu.https://www.euroleague.net/news/i/bky77xxdg5nygwyo/cska-lands-scoring-ace-grigonis 2022 m. vasario pabaigoje dėl politinės situacijos Rusijoje nutraukė sutartį su Maskvos klubu.https://www.eurohoops.net/en/euroleague/1314141/cska-confirms-departures-of-shengelia-voigtmann-grigonis-and-lundberg/

2022 m. liepos 14 d. pasirašė dvejų metų sutartį su Graikijos Atėnų „Panathinaikos“ klubu. 2024 m. su šiuo klubu tapo Eurolygos čempionu.

 Pasiekimai 

 2010 m. Europos jaunių čempionato (U-16) vicečempionas
 2012 m. Europos jaunimo čempionato (U-18) vicečempionas
 2013 m. Pasaulio jaunimo čempionato (U-19) vicečempionas
 2012, 2013 m. NKL trečios vietos laimėtojas (Kauno „Žalgiris-2“)
 2019, 2020, 2021 m. LKL čempionas
 2020, 2021 m. Karaliaus Mindaugo taurės laimėtojas
 2020 m. Eurolygos spalio mėnesio MVP
 2021 m. VTB Supertaurės čempionas
 2024 m. Eurolygos čempionas
 2024 m. Graikijos krepšinio lygos čempionas

 Dalyvavimas čempionatuose 

|}

 Šaltiniai 

Kategorija:Lietuvos krepšininkai